Bátastevna verður í Vestmanna vikuskiftið 24.-25. mai. Skipað verður fyri nógvum ymiskum tiltøkum fyri børn, ung og vaksin á Bátastevnuni. M. a. verða tiltøk fyri børn har BUBU og Kular Røtur undirhalda. Eik banki hevur BASSA tiltak á keiøkinum. Fríggjadagin 24. mai verður langteinskappróður. Stóra-tjaldið, sum er kent frá Summarfestivalinum, verður sett upp á keiøkinum. Fríggjakvøldið 24. mai verður rimmar konsert í tjaldinum við m. ø. Evy Tausen og Martin Joensen. Leygardagin 25. mai siglir allur bátaflotin av Fútakletti kl. 14.30 inn á Vestmanna. Borðreitt verður við suppu o. ø. góðum afturvið í tjaldinum. Í Hvonn-tjaldinum fáast teir vælumtóktu bátastevnubúffarnar o. a. til matna. Skipað verður fyri mini-tivoli og tiltøkum fyri børnum í ítróttarhøllini leygardagin frá kl. 16.00. Leygarkvøldið verður tann stóri bátastevnudansurin í Stóra-tjaldinum á kei-økinum, har so kendir bólkar sum Countrybólkurin úr Klaksvík og Kim Hansen band, spæla til dans. Bátastevnan í ár verður skipað øðrvísi enn undanfarnu árini. Økið rundan um keiina verður innihegnað, og neyðugt verður at keypa atgongumerki fyri at sleppa inn á økið. Atgongumerki gevur atgongd til øll tiltøkini, íroknað suppuna, sum eru á økinum báðar dagarnar meðan Bátastevnan er. Kostnaður fyri atgongumerki í forsølu: Børn undir 5 ár: Ókeypis Børn 6-12 ár: Kr. 100,-(kr. 120 við dyrnar) Børn yvir 13 ár og vaksin: Kr. 200,-(kr. 250 við dyrnar)